ועדת המשנה לנושא החלל, כנסת 20, פרוטוקול מספר 3, 2017-12-25 12:30

יואב קיש: היום אנחנו ועדת המשנה לנושא חלל של ועדת המשנה לועדת המדע והטכנולוגיה ביקשנו לעשות דיון המשך בעקבות המצב של שוק לוויני התקשורת בישראל, לשמוע סטטוס, לראות מה קורה, איפה אנחנו עומדים בעקבות - - - אנחנו נראה הצגה של מנכ"ל משרד המדע והטכנולוגיה, מר פרץ וזאן, בבקשה.

<פרץ וזאן: תודה רבה לך אדוני היושב ראש.

<פרץ וזאן: אני אתן מצגת קצרה על פעילות הוועדה.

<פרץ וזאן: לאחר מכן סטטוס איפה אנחנו עומדים היום בנושא של ממצאי הוועדה.

<פרץ וזאן: ממש בקצרה אני חוזר על עיקרי הדברים של הוועדה.

<פרץ וזאן: במדינת ישראל נבנתה תשתית עצמאית, מתקדמת בתחום החלל.

<פרץ וזאן: לתשתית הזו ישנה תרומה משמעותית להפיכת ישראל למדינה טכנולוגית, מתקדמת.

<פרץ וזאן: בשנים האחרונות נשחקו היכולות וההובלה של ישראל אל מול העולם, ביחס לעולם, כתוצאה מצמיחה של תחום החלל בעולם והאטה בפעילות במדינת ישראל.

<פרץ וזאן: הנסיבות שהובילו למשבר בתחום לוויני התקשורת, בנובמבר 15' פסק הקשר עם לוויין התקשורת עמוס 5.

<פרץ וזאן: בספטמבר 16' אבד לוויין התקשורת עמוס 6 ערב שיגורו לחלל - - -

יואב קיש: אבד זה מילה - - -

<פרץ וזאן: התפוצץ.

<פרץ וזאן: באפריל 17' לוויין התקשורת עמוס 2 סיים את תפקידו ויצא מהמסלול, צריך לציין, כמתוכנן.

יואב קיש: אז אתה אומר שאנחנו מדברים על הפסקת פעילות ואנחנו עומדים בתכנון וכשאנחנו מדברים על יישום פעילות יש הפתעות.

<פרץ וזאן: נכון.

<פרץ וזאן: הלויין עמוס 2 כמתוכנן ויש כמה כאלה שהפתיעו אותנו ואנחנו צריכים לתת להם מענה, ועל כך התכנסה הוועדה.

<פרץ וזאן: אין כרגע לווייני תקשורת נוספים בפיתוח על ידי תעשייה אווירית.

<פרץ וזאן: אני אומר תעשייה אווירית לא בגלל שאני הפטרון של תעשייה אווירית אבל ידוע לכולם שתעשייה אווירית היא התעשייה שמייצרת לויינים במדינת ישראל אלא אם כן יקום לה מתחרה ונכון לעכשיו זאת התעשייה האווירית.

<פרץ וזאן: תחום פיתוח לווייני התקשורת נמצא בסכנה ממשית, דבר שמשליך על מכלול הפעילויות בתחום החלל בישראל.

<פרץ וזאן: ועדת החלל התכנסה בספטמבר 16', הוקמה על ידי שר המדע בראשותי, חלק מהשותפים בוועדה נמצאים, ינון מהמל"ל, אבי בלאסברגר, מנהל סוכנות החלל, יושב ראש סוכנות החלל איציק בן ישראל, משרד התקשורת ועוד רבים ונוספים שהיו חברים בוועדה.

<פרץ וזאן: הוועדה כללה חברים ממשרדי הממשלה השונים, מהאקדמיה, מהתעשייה.

<פרץ וזאן: הוועדה גיבשה בדצמבר 16' דוח שמטרתו לנתח את המצב הקיים ולהמליץ לממשלה על תכנית מעשית לשיקום היכולות וליציאה מהמשבר.

יואב קיש: אנחנו עשינו אז ועדה פה בעקבות הדוח נכון?

יואב קיש: מתי זה היה לפני שנה כמעט?

<קריאה: כן.

יואב קיש: ומאז רק עכשיו התכנסנו.

יואב קיש: כשהיה ניסיון באמצע והייתה פגרה ובסדר, אוקיי.

<פרץ וזאן: נכון מאוד.

<פרץ וזאן: מדינת ישראל זקוקה לעצמאות בהשגת המידע והעברתו באמצעות החלל.

<פרץ וזאן: זאת אומרת, הדבר הזה הוא חיוני למדינה.

<פרץ וזאן: נדרשים לווייני תקשורת מתוצרת ישראלית המופעלים על ידי מפעיל בשליטה ישראלית.

<פרץ וזאן: נמצא פה נציג של חלל תקשורת, יוכל להתייחס לזה.

<פרץ וזאן: מתן מענה תקשורת חיוני, הבטחת חופש פעולה לאומי, יתירות לתשתיות קריטיות כמו למשל תשתיות האינטרנט ותשתיות תקשורת אחרות, שימור שלוש נקודות שמיים ושימור ידע וטכנולוגיה.

<פרץ וזאן: המדיניות הלאומית היא הגדרת לווייני תקשורת כצורך לאומי.

<פרץ וזאן: רוצה לומר שהוועדה קבעה שלווייני התקשורת מהווים עבור מדינת ישראל צורך לאומי.

<פרץ וזאן: תכנית חלל אזרחית יציבה במסגרתה יפותחו ויוצרו וישוגרו שלושה לווייני תקשורת שזה אחד כל ארבע שנים על מנת לשים בכל נקודת שמיים לוויין תקשורת ובנקודה אחת שני לוויינים כי הצורך הוא ארבעה לווינים בו זמנית בשלוש נקודות שמיים.

<פרץ וזאן: וכמובן חיזוק האקו סיסטם, חיזוק תעשיית החלל הישראלית.

<פרץ וזאן: נכון לעכשיו סטטוס הלוויינים שמצוי לרשות מדינת ישראל: עמוס 3, לוויין ישראלי, פעיל בנקודה 4o west, עמוס 4 לוויין ישראלי פעיל בנקודה 65 east, הוחכר לוויין זר, עמוס 7, בחלל לזמן קצוב, הוצב בנקודה 4o west, נרכש על ידי חברת חלל לוויין מחברת בואינג אשר יוצב בעוד כשנתיים בנקודה 17 east.

<פרץ וזאן: ומתקיימים דיונים, אני רוצה לומר, אנחנו אמנם הגדרנו ארבעה לוויינים אבל היה קשה לנו לפצח מול האוצר תכנית של מימון לארבעה לוויינים.

<פרץ וזאן: אמרנו לפחות, הוועדה אמרה בוא נצמצם ונלך על מימון של הלוויין הראשון.

<פרץ וזאן: בוא נתחיל לדבר על הלוויין הראשון, ממילא הטכנולוגיות משתנות - - -

יואב קיש: אז מבחינת זמנים עמוס 3 ו-4 מה לוחות הזמנים שלהם?

<פרץ וזאן: עמוס 3, לפי דעתי, אין לי פה את הגרף של הלוחות זמנים- - -

<קריאה: 2025 ו-2028.

<פרץ וזאן: 25' ו-28'.

<פרץ וזאן: זאת אומרת זה כבר בלוויין השני והשלישי - - -

יואב קיש: שזה 12 שנה אחורה לדעת מתי הם נכנסו למסלול.

<דוד פולק: גם מגיע ל-15 ו-19 שנה.

<דוד פולק: תגיד, סליחה, אתה כותב שם הוחכר לוויין זר עמוס 7.

<דוד פולק: זה עולה 22 מיליון $ לשנה, ההחכרה הזאת, מי חכר את זה?

<פרץ וזאן: חברת חלל.

<דוד פולק: זה לא מוצדק.

<פרץ וזאן: אני מתאר כרגע את המצב של סטטוס לווינים, אני לא נכנס כרגע לתחום העסקי, לתחום המימוני - - -

<דוד פולק: אני חושב שההשמטה הזאת - - -

יואב קיש: מי כבודו?

<דוד פולק: מנכ"ל חלל תקשורת.

יואב קיש: אנחנו ניתן לך לדבר, תן לו לדבר, נשמע בהחלט.

יואב קיש: בבקשה תמשיך פרץ וזאן.

<דוד פולק: אני אומר שלא הערתי את ההערה הזאת סתם - - -

יואב קיש: הבנתי את הרגישות אבל בוא, אנחנו מתקדמים עכשיו כמו שאני מנהל את הדיון - - -

<דוד פולק: יושב ראש הוועדה, זאת לא רגישות, זה פאול רציני - - -

יואב קיש: אני רוצה לעשות סדר.

יואב קיש: בוועדה הזו אני מנהל את הדיון, עם כל הכבוד.

יואב קיש: הבנתי, אמרתי לך שנשמע אותך, עכשיו מדבר מנכ"ל המשרד, בבקשה פרץ.

<פרץ וזאן: מתקיימים דיונים כחלק מהתכנית, אמרתי קודם, אנחנו כרגע מתמקדים אל מול האוצר במימון הלוויין הראשון.

<פרץ וזאן: היה דיון עם מנכ"ל משרד האוצר שבעצם סוכמו ההבנות לגבי מימון הלוויין הראשון.

<פרץ וזאן: נשארה איזה סוגייה של ביטוח, עלויות או מי מקבל את כספי הביטוח.

<פרץ וזאן: אני לא רוצה להכנס לזה פה - - -

יואב קיש: רק להבין, יש פה שתי נקודות שאנחנו מתייחסים אליהן: 1) הנושא של עלויות, 2) הנושא של מיקום השמיים שגם זה אני רוצה לראות.

יואב קיש: אז הערה אחרונה פה ממה שאני רואה שכתוב כאן וזה נוגע קצת לעמוס 7 הזה שדיברת עליו, שעמוס 8 אמור תוך 4 שנים להכנס לנקודה של עמוס 7 הזמני הזה ואנחנו מדברים עכשיו על המימון של עמוס 8 הזה.

<פרץ וזאן: נכון מאוד.

יואב קיש: אז זה הבנתי.

יואב קיש: ורק, מה שציינת, זה נרכש על ידי חלל מחברת בואינג עוד שנתיים ב-17 east זה מה, איזה לוויין זה?

<פרץ וזאן: זה לוויין שנרכש כמו - - - חברת בואינג - - -

יואב קיש: איך קוראים לו?

<פרץ וזאן: עמוס 17.

יואב קיש: איך קפצנו ל-17?

<קריאה: לפי הנקודה.

יואב קיש: פתאום הפסקנו לדבר במספור, עברנו לדבר על הנקודה.

<קריאה: אנחנו נחזור - -

יואב קיש: מבלבלים אותנו פה.

<קריאה: - - לוויינים תוצרת הארץ אנחנו ממספרים - - -

יואב קיש: הבנתי.

יואב קיש: אז יש עוד לוויין שלא קשור למהלך שאנחנו מדברים עליו פה שהוא נקרא עמוס 17 שהוא עוד שנתיים יוצב ומייצרת אותו בואינג.

יואב קיש: שיגור של בואינג?

<קריאה: שיגור של ספייסיקס.

יואב קיש: ספייסיקס?

יואב קיש: לא הספיק לכם הניסיון שלהם?

יואב קיש: טוב.

<קריאה: בגלל זה שינינו את המספרים לנסות לבלבל את ה- - -

יואב קיש: טוב, בבקשה, אז עכשיו בוא נמשיך.

יואב קיש: עכשיו הבנתי כי זה קצת לא היה ברור לי ה- - -

<קריאה: אגב, גם עמוס 5 לא היה לוויין ישראלי.

<פרץ וזאן: אז בחצי שנה האחרונה אנחנו בעצם עסוקים במספר רב מאוד של דיונים להכין הצעת מחליטים לטובת נושא של מימון עמוס 8.

<פרץ וזאן: אנחנו לקראת סיום הדיונים הללו, יש כבר סיכום, אמרתי, של מנכ"ל משרד האוצר לגבי הנושא של המימון על ידי כל הצד הממשלתי על ידי כל משרדי הממשלה.

<פרץ וזאן: נשארה איזה סוגייה של הביטוח שאנחנו מטפלים בה כעת ואני מבקש שלא להעלות אותה פה לדיון את אותה סוגיית הביטוח.

יואב קיש: רק חשוב שיהיה ביטוח לאור - - -

<פרץ וזאן: לא, אנחנו מדברים על התשלום על הנזק של עמוס 6, על הפיצוץ, לאיפה הולכים כספי הביטוח כתוצאה מהנזק של עמוס 6, כתוצאה מהפיצוץ של עמוס 6 מי זכאי למה, על זה כעת מתקיים דיון ומכוון שיש פה גם חברות מסחריות וגורמים אחרים שאני לא רוצה, והייתי מעדיף שלא להכנס - - -

<קריאה: - - - ביטוח כבר אין בעיות?

<פרץ וזאן: אין בעיה עם התשלום - - - על זה מתקיים דיון איך זה מתחלק, האם לפי המימון או לפי חוזים.

אורי מקלב: מבחינת המחוייבות שלהם - - - אין ערעור על הביטוח - - -

<עפר דורון: יש ערעור גדול על הכיסוי ויש ערעור גדול על הזכאות ואני מציע שלא ניכנס לזה.

<עפר דורון: יש חוסר הסכמה מוחלט של התעשייה לכל מה שקשור לנושא הביטוח אבל לא נראה לי שזה המקום לפתוח את הדיון.

יואב קיש: לא ניכנס לזה.

<פרץ וזאן: כמו שביקשתי בדבריי ובגלל שאני מכיר היטב את המורכבות של הנושא הזה ודיברנו על זה לא פעם ביקשתי לא להכנס לזה בדיון ויואב יודע את זה - - -

יואב קיש: אז אני עכשיו גם מבין שחוץ מהגורמים הממשלתיים והרשויות שיש לנו יש לנו את חברת חלל, יש לנו את תעשייה אווירית ויש גורמים נוספים מהציבור.

יואב קיש: אז כן.

<פרץ וזאן: כמו כן מתקיימים דיונים בין הלקוחות הפוטנציאלים, גם פה אני מבקש לא להרחיב, לגבי התצורה הסופית של עמוס 8 ויחד עם האמור לעיל משרד המדע סבור כי גיבוש החלטת הממשלה תהיה בתקופה הקרובה.

<פרץ וזאן: זאת אומרת, אנחנו רוצים לקדם את זה, אנחנו מאמינים שאנחנו נמצאים כבר בפיינל של החלטת - - -

יואב קיש: אבל אם אנחנו לוקחים - - - אחורה מ-4 שנים עתידיות אחורה מתי אנחנו צריכים שהתעשייה האווירית תתחיל את זה ושחלל יסגרו ואנחנו נדע בדיוק - - -

<קריאה: לפני שבועיים.

יואב קיש: הבנתי, כי אחרת לא יהיה לוויין בזמן וכולם יתחילו לעבוד עם השלייקס למטה.

יואב קיש: השאלה היא האם הדבר הזה למשרדי הממשלה השונים מוצג, ידוע והם מכירים.

<פרץ וזאן: יש פה נציגת האוצר שאנחנו - - -

<מיכל גלברט: בהחלט הדבר ידוע לנו, ולכן אנחנו מקדמים את זה ביתר שאת ו- - -

יואב קיש: מתי אנחנו נראה את ה- - -

<מיכל גלברט: נקווה להביא את זה לממשלה ביחד עם התקציב של - - -

יואב קיש: תקציב 19' זה מרץ, במקרה הטוב אם הוא יעבור.

יואב קיש: את מדברת על תקציב 18'?

<מיכל גלברט: לא, גם השינויים בתקציב 18' מובאים באותו היום של החלטת הממשלה, לכן זה לא יכול לבוא קודם לכן.

יואב קיש: לא, אבל מבחינת לוחות זמנים אנחנו מנסים להבין - - -

<מיכל גלברט: זה ה-11 בינואר.

יואב קיש: 11.1 זה רק הכנה לקריאה ראשונה בכנסת של חוק תקציב 19'.

<מיכל גלברט: ככל הידוע לי גם תקציב 18', השינויים ששם, גם - - -

יואב קיש: אבל עדיין נצטרך להגיע למליאה, לפה, לכנסת.

יואב קיש: זאת אומרת, זה לא נגמר בינואר, בוא לא נשלה את האנשים.

<מיכל גלברט: ברגע שיש החלטת ממשלה העברת הכסף היא צריכה לעבור ועדת כספים כמובן.

יואב קיש: לא, אני חושב שתקציב דורש אישור מליאה.

יואב קיש: החלטת ממשלה לא מספיק.

<מיכל גלברט: כן, כן נכון.

יואב קיש: אז אני צודק.

יואב קיש: אז במקרה הכי מוקדם זה מרץ 19' להעברת תקציב 19'.

יואב קיש: את אומרת שזה כולל את התיקונים של 18', הם ביחד?

יואב קיש: זה אני לא זוכר פשוט.

<מיכל גלברט: אני לא בקיאה האם השינויים בתקציב 18' כן דורשים - - -

יואב קיש: זה גם אני לא בקיא.

<מיכל גלברט: אבל אני אבדוק את זה כמובן.

יואב קיש: מבחינת התזרים, פרץ, יש מן הסתם תזרים ל-18' ותזרים ל-19'.

<פרץ וזאן: תקציב 19' אנחנו עכשיו בדיונים, הולך לעלות לממשלה ב-11.1.

יואב קיש: נכון, ומה עם 18'?

<פרץ וזאן: תקציב 18' יש כבר תקציב, הוא כבר מוכן, בתוך תקציב 17'-18'.

<פרץ וזאן: ושינויים, מה שמיכל מדברת זה על שינויים בתקציב שהיא רוצה להציג אותם באותו זמן.

יואב קיש: יכול להיות שזה לדעתי לא חייב אישור מליאה.

יואב קיש: זה שנת 18' - - -

<מיכל גלברט: אני גם חושבת.

<מיכל גלברט: בכל מקרה אם זה עבר החלטת ממשלה אז אנחנו נוכל להעביר את זה בתחילת 18'.

יואב קיש: קודם כל צריך להפריד בין 18' ל-19'.

יואב קיש: ומה שאת מדברת זה שבתזרים של 18', אפשר יהיה כבר בינואר - - - אני מבקש שתבדקי עכשיו עם המשרד שמה שאנחנו אומרים כרגע זה נכון.

יואב קיש: זאת אומרת, תזרים 18' אני רוצה תשובה האם בעקבות אישור הממשלה לתקציב 19' באותו תאריך שיהיה גם תיקוני 18', לגבי 19' אני בוודאות יודע שזה לא - - - תבדקי ותחזרי אלינו.

<מיכל גלברט: תיכף אני אענה.

יואב קיש: אז זה תשובה לגבי הנושא של הכספים.

יואב קיש: אני רוצה להבין, פרץ, מבחינת המתווה והכספים האם הכל מוסכם, סגור, יודעים להגיד מה וכמה הממשלה תתמוך, באיזה הליך, איך זה פרוס, כל הדברים האלה.

<פרץ וזאן: אני יכול לומר את זה ככה בצורה הזאת:

<פרץ וזאן: מבחינת משרדי הממשלה מה כל משרד ממשלתי נותן בלי עכשיו לציין את כל המשרדים המעורבים אנחנו סגורים.

<פרץ וזאן: אני אומר שיתקיימו עוד דיונים מול התעשייה האווירית, אני מתאר לעצמי שיכול להיות שלתעשייה האווירית יש דרישות אחרות, למיטב הבנתנו של כלל המומחים המקצועיים שדנו בדיונים של עמוס 8 אנחנו סגורים לגבי המימון של עמוס 8, לגבי משרדי הממשלה השונים שאמורים לקחת חלק - - -

יואב קיש: סגורים להסכמה ומצליחים לייצר את הפרוייקט או סגורים ממה שהממשלה ועכשיו התעשייה אומרת, אנחנו לא יכולים לעשות את זה?

<פרץ וזאן: סגורים בהסכמה על מנת לייצר את הפרוייקט, למעט סוגיית הביטוח - - -

<קריאה: אנחנו עוד לפני משא ומתן - - - במהלך - - -

יואב קיש: מה עשינו שנה שלמה אם זה לפני משא ומתן?

<קריאה: לא לפני, זה במהלך משא ומתן.

יואב קיש: לא אבל אני אומר מה עשינו בכל 2017.

יואב קיש: טוב, תן לאיציק, בבקשה איציק.

<איציק בן ישראל: מהבחינה הזאת אנחנו קיבלנו נתונים מהתעשייה.

<איציק בן ישראל: למיטב הבנתנו הכספים שיגוייסו מכל התוספים עומדים בנתונים האלה אבל עוד לא נפתח, יש פה גם עניין של משא ומתן של חלק עסקי, עוד לא נפתח העניין הזה שאני אוכל לבוא ולהגיד לך שעכשיו גם סוכם עם התעשייה האווירית, עם - - - חלל, עם כל מיני גורמים מעורבים, סוכם עם כולם שהכל סגור, זה עוד לא.

<איציק בן ישראל: לפי הבנתנו זה יהיה ככה.

<איציק בן ישראל: בכסף שנוסף ממשרד המדע, מהאוצר שהוסיף עוד כסף, ממשרד הביטחון, אלה שלושת המקורות שהוסיפו כסף.

יואב קיש: אוקיי.

יואב קיש: חבר הכנסת אורי מקלב.

אורי מקלב: תודה רבה לך אדוני היושב ראש, אני קודם כל מברך על הכינוס של ועדת המשנה בנושא לווייני תקשורת בישראל.

אורי מקלב: ועדת החלל, ועדת המשנה אבל הנושא הוא - - - כיושב ראש הוועדה, ועדת מדע וטכנולוגיה, אנחנו רואים חשיבות מאוד גדולה בכל נושא של לוויינים בישראל, ולכן העמדנו את האיש שיהיה הכי מתאים מתוך חברי הוועדה כוועדת המשנה.

אורי מקלב: הבעיה היא שאנשים שמתאימים הם עסוקים מאוד, הם מתאימים לעוד כמה דברים, לא רק נושא חלל, הם מתאימים לעוד כמה דברים, יש לו תפקידים מאוד מאוד חשובים כמו בניהול הכנסת, בוועדת הכנסת, ועוד דברים קואליציוניים כאלה ומשילות שקיימת היום.

אורי מקלב: לכן לא תמיד אפשרי, אבל באמת חבר הכנסת קיש לקח על עצמו עכשיו ביתר שאת ובהתמדה עכשיו בהדגש של הוועדה של הלוויינות.

אורי מקלב: אנחנו צריכים גם לקחת בחשבון שאפילו כינוס של ועדת כזו עם האנשים העסוקים שיש פה שאת כולם לכנס תחת שולחן אחד זה גם לוקח לא מעט זמן, זה שונה מוועדות אחרות שאנחנו פותחים אותן, אם לא מגיע הבכיר, מגיע הסגן שלו, אבל כאן רצינו שבאמת יגיעו אנשים שנמצאים ב- - - או מטפלים בהם באופן ישיר בכל הנושא.

אורי מקלב: במשפט אחד, אדוני היושב ראש, אנחנו מייד עם תחילת המושב הזה קיימנו סיור, גם אתה השתתפת, בתעשייה האווירית.

אורי מקלב: התרשמנו מאוד, זאת לא ישיבה ראשונה, ישיבה שלישית, אפילו רביעית בנושא הזה.

אורי מקלב: וכל זה נעשה בגלל שאנחנו מודאגים ממה שקורה ללוויינים במדינת ישראל.

אורי מקלב: אנחנו היינו ב- - - שנמסר, היינו ראשונים, היינו - - - היה לנו ידע טכנולוגי, היה לנו אנשים בעלי יכולות גבוהות מאוד.

אורי מקלב: ולאט לאט החלק הערכי - - - שעבר לחלק כלכלי מאוד וטיפולים, לצערי - - - רוצים - - - אז הנושא הזה אנחנו לא רוצים להגיד שהיה כאן פחות מנושא כלכלי אלא נושא של כשלים בלוויינים אבל נדון על כך - - - הסתכלו על כל הנושא הזה רק בהיבט הכלכלי שלו.

אורי מקלב: ולא יכול להיות שהנושא של לוויינות כי יש לזה השלכות רבות ואקוטיות מאוד, ואנחנו גם כיום שאנחנו היום נמצאים בלי משהו שבידינו, אנחנו מוצאים את הדבר הכי חשוב במדינה מתפתחת, במדינת עולם שלישי ואנחנו מדינה שהמצב הביטחוני שלה הוא לא יציב והוא יכול כל רגע להשתנות.

אורי מקלב: ואנחנו נמצאים בידיים זרות בנושא הכי חשוב אני לא יודע איך אנחנו חיים עם זה, אני לא חי עם זה בשקט.

אורי מקלב: ומעבר לזה, יש דבר שלא רק הנושא הכלכלי צריך להיות המוביל, בוודאי שלא גם מדובר פה על נושא כלכלי שמאוד מאוד אקוטי במסגרת התקציבים של מדינת ישראל והסיכון הכלכלי כאן הוא לא היתרון של להוציא את זה החוצה משהו דרמטי שמשפיע באופן - - - באופן יחסי מועטים מאוד - - - כל המדינות יכולות לעשות את זה.

אורי מקלב: כל המדינות היום שמתחרות איתנו עושות את זה כולן בעזרתן של הממשלות, אם אני לא טועה, בוודאי רובן בעזרתן של הממשלות ואנחנו כאן עומדים מן הצד בעניין הזה.

אורי מקלב: - - - נראה לי שגם יושב ראש הוועדה רואה את זה שעל אף שאולי בתקשורת ואין כאן עובדים שאולי מדביקים ושורפים צמיגים ויוצאים לרחובות אבל יש חשש מאוד גדול - - - ששוחררו מתוך - - - זה דבר שצריך לזעזע אותנו.

אורי מקלב: אם - - - שהאנשים המיטבים לא נמצאים איתנו אלא יצאו החוצה, אנחנו שחררנו אותם - - -

יואב קיש: לא יחזרו.

אורי מקלב: לא יחזרו כי הפסדנו אותם, הם הולכים למקומות אחרים ואיך אנחנו - - - מעבר - - - איך אנחנו - - - עם העניין הזה בשלום.

אורי מקלב: לפי דעתי אפשר לקיים את שניהם.

אורי מקלב: אפשר לקיים גם את הנושא הכלכלי ואפשר לתת מה שנהוג לתת, מה שאפשר לתת לזה ולהשאיר את הדבר הזה בידינו.

אורי מקלב: מה שאני יודע כיושב ראש אני חושב שיש חשיבות מאוד גדולה לוועדה.

אורי מקלב: בוועדה, מה שנאמר בחדרי חדרים ואחרת זה נגמר בחוץ.

אורי מקלב: אנחנו כאן נצטרך להוסיף שהמטרה שלנו היא מטרה אחת: להחזיר את היתרונות ואת היכולות את - - - לשלב שאנחנו נהייה בתעשייה שלנו, בתעשייה האווירית במקרה הזה שמובילה את העניין הזה ונהייה בשטח, נהייה רלוונטיים, יש לנו את הקידמה, אנחנו נדע גם ליישם אותה.

אורי מקלב: היישום שלנו הוא צריך להיות שלנו ולא בידיים זרות.

אורי מקלב: וזה לא בשמיים, תרתי משמע.

אורי מקלב: במקרה הזה אנחנו לא נמצא בחלל, לא בשמיים היא, אלא - - - לארץ - - - אני רוצה לחזק - - - אני יודע שזה נכון, כל מי שנמצא, אני יודע שמגלים אורך רוח מאוד מאוד גדולה אבל זה עדיין אורך רוח, הוא נגמר באיזשהו מקום ואנחנו צריכים בשביל זה אנחנו עושים - - - ישיבות דחופות בעניין הזה כדי שלא - - - תודה.

יואב קיש: תודה.

יואב קיש: מל"ל.

<ינון בן צור: אנחנו במהלך השנה האחרונה עשינו תהליך משותף יחד עם משרד המדע והמשרדים הממשלתיים ומשרד האוצר - - -

יואב קיש: משרד האוצר חזרו לפה?

<קריאה: כן.

יואב קיש: יש לך תשובה כבר?

<מיכל גלברט: כן.

יואב קיש: אז רק שנייה שאני קוטע אותך.

יואב קיש: רק מה אומרים לגבי תקציב 18'.

<מיכל גלברט: גם התאמות לגבי תקציב 18' צריך לעבור במליאה עד ה-31.3.

<מיכל גלברט: אנחנו נוכל לבחון דרכים לראות איך אפשר להקדים שאולי זה לא יהיה במסגרת ההתאמות של שנת 18'.

יואב קיש: תיכף נחזור אלייך.

יואב קיש: כן, בבקשה, סליחה ינון.

<ינון בן צור: עשינו תהליך שלם על מנת להתכנס להצעת מחליטים, להביא הצעת מחליטים.

<ינון בן צור: אנחנו לא נוהגים להביא הצעת מחליטים לממשלה או לקבינט כאשר היא לא סדורה מבחינה תקציבית.

<ינון בן צור: זאת אומרת שאין לנו את המקורות רק משהו שהוא עקרוני.

<ינון בן צור: אנחנו חושבים שזה גם לא נכון לעשות את זה.

<ינון בן צור: גיבשנו פה איזשהו מתווה שאנחנו חושבים שהוא יכול לעבוד.

<ינון בן צור: כל פעם צצו בעיות אחרות אבל אנחנו מניחים שבסופו של תהליך אפשר יהיה לסגור את זה.

<ינון בן צור: כמו שאמרתי קודם, על מנת לסגור החלטה אנחנו צריכים בעצם לראות שיש לנו את התקציב, שזה מתכנס גם לנושא העסקי, גם אם בסופו של תהליך עם תעשייה אווירית ועם חברת חלל.

<ינון בן צור: ברגע שזה יתגבש נביא את זה להחלטה.

יואב קיש: טוב.

יואב קיש: תעשייה אווירית.

<בועז לוי: אני רוצה להגיד שקודם כל אני מברך על הישיבה הזאת.

<בועז לוי: זה תקופה ארוכה שלא היה דיון בנושא הזה.

<בועז לוי: הזמן, נאמר פה, לא פועל לטובתנו.

<בועז לוי: כוח האדם שעומד לרשותנו בנושא חלל הוא כוח אדם איכותי ביותר.

<בועז לוי: לשמר אותו זה לא רק עניין של להביא פרוייקט, לשמר אותו זה גם לתת להם אתגר וכרגע אין שום דבר שעומד על הפרק.

<בועז לוי: יש דיבורים והיינו שותפים בוועדה שדיברה על תקציב של 70 מיליון ₪ בשנה למשך ארבע שנים.

<בועז לוי: אני לא יודע כרגע מה הסיכום שאליו אתם מתכנסים, אני מקווה שהוא בכיוון הזה כי אלה הנחות העבודה שלנו.

יואב קיש: אני יכול להגיד לך דבר אחד, אני מבטיח לך שזה לא יהיה 70 לארבע שנים.

יואב קיש: לא יודע מה - - -

<בועז לוי: כל שנה.

יואב קיש: כל שנה לארבע שנים, בדיוק.

יואב קיש: יש שם שינויים ממה שהבנתי אבל אומרים פה שהם מאמינים שזה יכול להספיק אז בבקשה.

<בועז לוי: עם אמונה אני לא מתווכח.

<בועז לוי: אני חושב שגם ה-70 היו תקציבים סבירים מינוס, אבל בסדר, אני לא מתווכח בכלל.

<בועז לוי: כל מה שאני אומר זה שיש חשיבות לזמן ואני מעודד מאוד את הגישה הזאת.

<בועז לוי: קשה לנו מאוד כרגע להתמודד עם המצב הנכון.

<עפר דורון: אני אשמח להשלים מהתעשייה האווירית.

<עפר דורון: חלפה שנה, הייתה שנה עמוסת פעילות בלוויינות ותקשורת.

<עפר דורון: גם בהשקעות שלנו בפיתוח תתי היחידות כשדיברנו לפני שנה אמרנו שאנחנו ממשיכים לפתח את התחום מתוך אמונה שצריך יותר ויותר להעביר לתוצרת הארץ.

<עפר דורון: ואת כספי הפיתוח האלה ואת הכסף בתשתיות כדי לעשות את זה השקענו מתקציב התעשייה האווירית, תקציב נכבד מאוד בשנה האחרונה, המשכנו עם כוח האדם.

<עפר דורון: ובכל זאת, אנחנו נמצאים שנה אחרי מסקנות הוועדה ושנה וכמה חודשים אחרי פיצוץ עמוס 6 ואנחנו מתנהלים מאוד לאט.

<עפר דורון: בקצב ההתנהלות הנוכחי זה יעלה עוד הרבה כסף מעבר למה שתוכנן.

<עפר דורון: ידבר תיכף מנכ"ל חלל תקשורת והוא יסביר שעמוס 7 בחלל עולה לו הרבה מאוד כסף שצריך לשלם אותו.

<עפר דורון: והמהנדסים שיושבים עכשיו ועובדים על עוד נגזרות ועוד הצעות ועוד כיוון עולים הרבה מאוד כסף.

<עפר דורון: אנחנו מחזיקים צוות גדול כדי שנוכל ברגע האמת לצאת לדרך.

<עפר דורון: את חלקם איבדנו, כולל חלק מבכירי האנשים שעזבו אותנו מתוך חוסר הוודאות וחוסר האופק בנושא הזה.

<עפר דורון: אני שמח מהאמירות שאומרות שמתוך הכרה של עלות הלוויין התקציב נסגר, אני מקווה שזה אכן המצב.

<עפר דורון: אני מודאג מאמירות שאומרות, עוד לא התחלנו משא ומתן, להבנתי אנחנו נמצאים בתוכו מזה זמן רב והמחירים אתגריים ואם התקציב איננו דומה למה שתוכנן יהיה מאוד מאוד קשה לסגור את הפערים אז אני מקווה שאנחנו לא רק מושכים את הזמן בשביל שאחר כך זה לא יגיע לשום מקום.

<עפר דורון: אז תחושתי – הרבה יותר לאט ממה שקיווינו, יש אופטימיות כי זה מתקדם, יש סיכון רב והחברות הזרות, בצדק, סוגרות בפתחים באגרסיביות יתירה, בעידוד ממשלותיהן בתקווה לקחת את השלל הזה ולהשאיר את מדינת ישראל עם לוויינים זרים בלבד.

<עפר דורון: הסכנה רחוקה מלחלוף.

יואב קיש: תודה.

יואב קיש: בבקשה מנכ"ל חברת חלל.

<דוד פולק: אני מהסס אם לדבר כיוון שאני כאילו לא שייך לכל מה שקורה כאן ואני שומע כאן, לדעתי, ואני לא אוהב להיות זה שמקלקל את המסיבה, לא נעים.

<דוד פולק: אבל אין ברירה, אם אתה רגיל לתחקירי אמת אז תשמע.

<דוד פולק: אנחנו החברה היחידה שהיא בעלים ומפעילה של לווייני תקשורת במדינת ישראל.

<דוד פולק: כשרצינו לבנות את עמוס 2, מאיר עמית ז"ל ואני, הגענו אל משה קרת, מנכ"ל התעשייה האווירית וביקשנו שיבנה עוד לוויין.

<דוד פולק: התשובה שלו הייתה, אם יש לכם כסף תביאו.

<דוד פולק: מאז גייסנו למעלה מ-2 מיליארד ₪, אנחנו חברה ציבורית, בשוק ההון בארץ.

<דוד פולק: צריך להחזיר את הכסף למשקיעים.

<דוד פולק: גייסנו הרבה יותר אבל למעלה מ-2 מיליארד השקענו בתעשייה האווירית, הזמנו שם ארבעה לוויינים.

<דוד פולק: אנחנו החברה היחידה בעולם שמזמינה לווייני תקשורת בתעשייה האווירית.

<דוד פולק: וזה ממומן מעט מהון עצמי, בעיקר בשוק ההון בארץ.

<דוד פולק: אנחנו יוצרים הזדמנויות, יוזמים, מפתחים, משמרים נקודות שמיים.

<דוד פולק: לוויין צריך להיות בנקודת שמיים מאושרת על ידי ה- - - בלי הפעילות שלנו אין נקודות שמיים במדינת ישראל מכוון שהזכויות בנקודות השמיים פוקעות אם אין שם לוויינים.

<דוד פולק: יש חשיבות לנקודות, אם זה דיזינגופה פינת ארלוזורובה או זה בדימונה הבניין - - - המיקום של - - -

יואב קיש: למה, זה מגיע לרוחב פס שהוא מסוגל להעביר או מה, למה זה - - -

<דוד פולק: בסוף זה מסחרי.

<דוד פולק: יושב ראש ועדת המדע הלך אבל גם נדמה לי בחוגים שלו יודעים אם אין קמח אין תורה והם יודעים לפעול להביא קמח.

<דוד פולק: אז הוא אמר חבל בלי כסף.

<דוד פולק: זה מה שקרת אמר לנו, תביאו כסף אני אבנה לכם לוויין - - -

יואב קיש: אבל אני שואל שאלה, למה המיקום הוא שונה.

<דוד פולק: כי צריך להחזיר את הכסף.

<דוד פולק: החזרת הכסף היא אם אתה מוכר את הבתים האלה בהרבה כסף לכל בית או אם אתה מוכר את השירותים בנקודת השמיים הזאת בהרבה כסף.

<דוד פולק: יש נקודות שמיים שהן איכותיות שמיליוני אנטנות מסתכלות לשם ואז אתה יכול למכור את השירותים שלך בהרבה כסף.

<דוד פולק: יש נקודות שמיים שאף אחד לא מעוניין בהן.

יואב קיש: אתה אומר שלהיות מעל אפריקה או להיות מעל אירופה יש לזה משמעות אחרת, זה בגדול.

<דוד פולק: בגדול, אני לא אכנס לפרטים.

<דוד פולק: יש משמעות לנקודות השמיים ומדינה לא יכולה לפעול בלי נקודות שמיים שיש לה ללא קשר למשמעות הכלכלית ובלי הפעילות שלנו, בלי הלוויינים ששיגרנו לנקודות שמיים, אפשר לדבר על שלוש, ארבע, עשר נקודות שמיים, כלום אין, כלום לא יהיה.

<דוד פולק: אנחנו ספגנו שתי מכות קשות בשנתיים האחרונות, כל מי שאחר כך גילה שאנחנו בחיים לא האמין כי אנחנו חברה שנסחרת, חברה שלבעלים שלה גם לא היה כיסים מאוד עמוקים, לצערי.

<דוד פולק: חלק מהדברים בחדשות עכשיו ואנחנו מתאוששים ופועלים בארץ ובשוק הבינלאומי.

<דוד פולק: אנחנו למעלה מ-20 שנה מקיימים שיתוף פעולה הדוק עם המדינה, שיתוף פעולה הדוק וטוב.

<דוד פולק: בלוויינים הראשונים כבר תייגנו את האנטנה לפי הצרכים גם של החוקים.

<דוד פולק: תכנון של לווין אתה לא קונה כמו מטוס מדגם זה או זה.

<דוד פולק: כל לוויין הוא חליפה ליתום: איזה תדרים, איזה כיסויים, לאיזה איזורים.

<דוד פולק: והעבודה שלנו הייתה אינטנסיבית גם עם נציגי הממשלה וגם עם כל מה שקורה בעולם, אנחנו מדינה קטנה מאוד, אם לא נמכור את השירותים שלנו גם בעולם אין לזה קיום כאן.

<דוד פולק: כך שאנחנו צריכים לראות מה קורה בעולם, מה קורה בשווקים, לאפיין את הלוויין, לתכנן אותו.

<דוד פולק: זה מה שאנחנו עושים גם עם עמוס 8 ואנחנו רוצים להמשיך את שיתוף הפעולה.

<דוד פולק: אז עכשיו, מילה לוועדה, ואני לא סתם הערתי קודם למנכ"ל המשרד.

<דוד פולק: אני הייתי אומר שזו הוועדה לתמיכה בתעשייה האווירית בבניית לוויינים.

<דוד פולק: מכוון שכל נושא החלל הוא הרבה הרבה יותר רחב.

<דוד פולק: יכולים לבנות לוויינים ויש מדינות שבנו לוויינים, הם שוכבים פה על הארץ כאבן שאין לה הופכין.

<דוד פולק: למשל באוקראינה מציעים לנו עכשיו לקנות לוויין שהם בנו ושוכב שם או שהמדינה מסבסדת אותם מ-א' עד ת' כמו את חיל האוויר, כמו את הטנקים.

<דוד פולק: כאן אנחנו הולכים ככה וככה, לא לכאן ולא לכאן.

<דוד פולק: נעזרים בחברה מסחרית, בחברה שנסחרת בבורסה בשיטה של ביו-תיו, שיתוף פעולה ממשלתי מסחרי.

<דוד פולק: אבל מתנהלים והרבה מעבודת הוועדה התבצעה בלעדנו.

<דוד פולק: כלומר, המספרים שיש כאן, הלוואי שהם מחזיקים מים, הלוואי שהם נכונים, הלוואי שהם נוגעים, עוד לא גמרנו לאפיין את הלוויין.

<דוד פולק: אז אני אומר שזה לא מאוחר שהוועדה תראה - - -

יואב קיש: כשאתה אומר ועדה רק לדייק, אתה אומר על הוועדה שהוקמה בעקבות המשבר בראשות מנכ"ל המשרד לא הוועדה פה שאנחנו נמצאים.

<דוד פולק: אתה צודק בהחלט ובוועדה הזאת המילה הראשונה שעלתה שם, התפוצץ לנו עמוס 6.

<דוד פולק: היו שם המון אנשים, אני מסתכל סביב, למי עמוס 6 התפוצץ?

<דוד פולק: חוץ ממני שכבר קיבלתי אותו מתעשייה אווירית הוא כבר לא התפוצץ לאף אחד.

<קריאה: היה בבעלותנו.

יואב קיש: לא נכנסים לנושא הביטוח נכון?

<דוד פולק: אם אני הייתי במקום תעשייה אווירית הייתי שמח, זאת הזדמנות לבנות את עמוס 8, אחרת לא היו בונים את עמוס 8.

<דוד פולק: אני היחיד, המנייה שלנו נחתכה בחצי.

<דוד פולק: לפי דעתי חלק מהדברים שהביאו לסחרור של יורוקום, אני בטוח בזה אגב.

יואב קיש: הייתה עסקה שבוטלה לא?

<דוד פולק: כן, עם פייסבוק, עסקת חיינו.

<דוד פולק: כניסה עם אדון מארק צוקרברג, היה בקניה, והוא דיווח גם הוא, התפוצץ לי הלוויין, גם לו התפוצץ הלווין, הוא יודע לדווח.

<דוד פולק: וזה היה מקפיץ אותנו למקומות נפלאים, זה פשוט כאב לב.

<דוד פולק: אז כל החלק המסחרי, הנושא של נקודות שמיים, של תכנון לשווקים, מה השווקים צריכים, כל הפעילות הזאת היא לא חלק מעבודת הוועדה.

<דוד פולק: אני לא מבקר את הוועדה בזה אבל צריכים לדעת, הוועדה עסקה בדבר אחד: איך עוזרים לתעשייה האווירית להיות תחרותית.

<דוד פולק: אנחנו חברה ציבורית, נסחרים בבורסה בתל אביב.

<דוד פולק: אנחנו חייבים לפעול מתוך שיקולים עסקיים אחרת יהיו לנו עוד תביעות ייצוגיות ותזכורות ודברים מהסוג הזה.

<דוד פולק: אנחנו הוצאנו בקשה לתעשייה האווירית לקבל הצעה ללוויין עמוס 8 ולחברות נוספות.

<דוד פולק: אני אומר כאן, ואני לא רוצה לייאש אף אחד, עפר, אין סיכוי ב-4 שנים לעמוס 8.

<דוד פולק: לנציג של משרד הביטחון כאן אני אמרתי, אנחנו עובדים איתם דיי צמוד לנסות להתקדם, לראות אם אפשר לעשות משהו.

<דוד פולק: אני אומר לכם, קחו בחשבון - - -

יואב קיש: מה הכוונה אין סיכוי 4 שנים, לא הבנתי מאיפה זה בא המשפט.

<דוד פולק: אני אגיד לך, לוח הזמנים בתעשייה האווירית לבניית לוויין הוא ארוך יותר משמעותית.

יואב קיש: אתה אומר שפרקטית הם לא יעמדו בלוחות הזמנים.

<דוד פולק: אין סיכוי, חבל על המאמץ.

<דוד פולק: אני כבר ביקשתי מנציגי המשרד - - -

<קריאה: נראה לי שתעשייה אווירית לא מסכימים - - -

<קריאה: נראה לי שתעשייה אווירית - - - דוד פולק אמנם בא מהתעשייה האווירית וחברת חלל וגם לוויין המרצפן - - -

<דוד פולק: יש לי בקשה, אני נתתי לך לדבר - - -

יואב קיש: מי שעושה את זה זה אני, אם אני אחליט שאני רוצה שהוא יפסיק לדבר אני אגיד.

יואב קיש: שמענו את הערתך, בבקשה דוד.

<דוד פולק: אני בכל אופן רוצה להגיד שאני ביקשתי להוסיף 22 מיליון $, שזה מה שעולה לי.

<דוד פולק: את הלווין עמוס 7 הזה מרגע שהתפוצץ עמוס 6, היה צריך להביא את עמוס 7, זאת הייתה פעילות מהירה, בהולה.

<דוד פולק: היה לווייין אחד בעולם ואת המשא ומתן - - -

יואב קיש: והוא נכנס למקום של - - - שומר על ה- - -

<דוד פולק: שומר על הנקודת שמיים ועל הלקוחות.

<דוד פולק: החכרנו ממנו שירותים לממשלה, שירותים ל-yes, שירותים לחברה מקבילה - - -

יואב קיש: עשיתם מהלך בזק למזער נזקים.

<דוד פולק: כשאתה עושה משא ומתן - - -

יואב קיש: כשהוא היחידי אז הוא מחזיק אותך, אנחנו יודעים, בסדר.

<דוד פולק: ואז הוא מחזיק אותי.

<דוד פולק: אם היה זמן אפשר היה לנהל את המשא ומתן הזה אחרת.

יואב קיש: ואם היה עוד מועמד זה גם היה יכול להיות - - -

<דוד פולק: נכון, נכון.

<דוד פולק: בכל אופן אנחנו פנינו בבקשות להצעות מחיר.

<דוד פולק: אני יכול להגיד כאן שהתעשייה האווירית יש לה דרך ארוכה ללכת כדי לסגור את הפער במחיר ואני תומך בבקשתם לתמיכה ממשלתית גדולה.

<דוד פולק: אחרת הפער הזה לא ייסגר, פשוט לא ייסגר.

<דוד פולק: הם גם בפער גדול בלוחות הזמנים.

<דוד פולק: לכן אני מראש, ואני הודעתי את זה לאנשי המשרד, אני מראש אמרתי, פחות מחמש שנים זה לא יהיה כאן.

<דוד פולק: אגב, אני יכול להאריך לשנה חמישית את הלוויין החכור, זה עולה המון כסף, 22 מיליון $ לשנה, כסף שלנו, של המשקיעים בשוק ההון, אף אחד לא עזר כאן, אף אחד לא השתתף במאמץ להביא את הלוויין, כולם מושכים את האלונקה.

יואב קיש: אז אתה אומר שהפעילות הוא לא רווחית היום מול הלוויין הזה.

<דוד פולק: מול הלוויין הזה לא - - -

יואב קיש: איבדתם את פייסבוק ואיבדתם אולי לקוחות נוספים אבל מצד שני זה לא היה פיצוי בביטוח שאתם אמורים לקבל על העניין הזה?

<דוד פולק: לא.

יואב קיש: זאת אומרת הביטוח היה רק כלפי הוצאות לא כלפי הכנסות עתידיות.

<דוד פולק: אתה צודק.

<דוד פולק: רק הכספים ששילמנו לתעשייה האווירית על זה.

יואב קיש: טוב.

<דוד פולק: הייתה הצעה לחברה לקנות אותה.

<דוד פולק: ברגע שזה קרה ההצעה נחתכה ב-190 מיליון $.

<דוד פולק: בגדול נחתכתי ב-200 מיליון $, זה ההפסד שלנו, מכל העסקאות והכל.

<דוד פולק: אז אנחנו פנינו לקבל הצעות כי אחרת אין לך שום נקודת ייחוס למחיר שהתעשייה האווירית נותנת ואני חברה ציבורית אני לא ממונה על ביטחון המדינה.

<דוד פולק: אנחנו עובדים לבד וגם עם נציגי המדינה לגמור לאפיין את הלוויין הזה ולקחת את ההחלטות הנכונות.

<דוד פולק: זה עוד רחוק ממה שאפשר היה להבין ממה שנמסר בוועדה כאן.

<דוד פולק: עפר אולי מנכ"ל מבט חלל אולי יותר ריאלי מהאחרים בדברים שהוא אומר.

<דוד פולק: אני מצטער שאני מקלקל את החגיגה.

יואב קיש: מישהו מהנוכחים הנוספים רוצה להתייחס?

<אברהם עשהאל: אברהם עשהאל ממכון פישר.

<אברהם עשהאל: אני רוצה להגיד רק אמירה קצרה.

<אברהם עשהאל: הכל נעשה היום בתקשורת ומחר כולל השיח אצלי בתוך הבית.

<אברהם עשהאל: זאת אומרת בין הקומות עם הילדים זה בתקשורת.

יואב קיש: הילדים עוד בבית?

<אברהם עשהאל: כן, יש עוד כמה בבית.

<אברהם עשהאל: זה תשתית לאומית ואם אנחנו לא נשקיע בתשתית הלאומית והמודל הזה שהוא מודל פנטסטי שעובד הרבה מאוד שנים הוא לא המודל היחיד, יש עוד מודלים לנושא של התקשורת שחיונית למדינת ישראל.

<אברהם עשהאל: כי פה יש מודל מורכב שאנחנו מכירים אותו.

<אברהם עשהאל: תעשייה אווירית בונה וחלל תקשורת נותנת את השירות ופולק צדק, יש חברה אחת שנותנת את השירותים והיא חברה מסחרית, היא צריכה להראות כסף למשקיעים שלה מבחינת הדברים.

<אברהם עשהאל: מפה צריך לצאת המסר: מדינת ישראל צריכה להשקיע במודל הזה בוודאי לטובת התעשייה האווירית ובמודלים אחרים.

<אברהם עשהאל: יש כל מיני שיטות היום, לוויינים יותר תקנים, גבהים אחרים, מתחלפים, לא יודע, צריך לבחון את הדברים האלה לעומק אבל המסר שאנחנו רוצים להגיד, מהר וכסף של המדינה כ- - - לאומי.

<אברהם עשהאל: כי הכל ייעשה בתקשורת כולל המכוניות האוטונומיות אז בואו נסתכל רגע קדימה.

יואב קיש: תודה.

יואב קיש: משרד האוצר - - -לתשובת 2018 אם הבנתי נכון ממה שאמרת קודם, עד שתקציב 19' לא יעבור סיום חקיקה, יחד עם זה זה תיקוני 18', זאת אומרת, אנחנו מדברים במקרה הכי מוקדם על מרץ 18', הכי מוקדם, התשובה היא כן?

<מיכל גלברט: כן.

יואב קיש: אוקיי אז אני - - -

<מיכל גלברט: אני רק אציין שיש אלטרנטיבה נוספת.

<מיכל גלברט: לגבי 19' זה כמובן מדובר על תקציב המדינה אין סיבה שזה יעבור קודם.

<מיכל גלברט: לגבי 18' יש אלטרנטיבה נוספת שלפי חוק הנומרטור אומר שאם הם רוצים לבצע השקעה אחרת במשהו מסויים אז צריך לבצע הפחתה על משהו אחר, לכן ככל שנחליט להקדים את זה ולא להמתין עד 18' אפשר להעביר את זה כהחלטת ממשלה במסגרת התקציב הקיים של 18' ולציין את מקור ההחלטה.

יואב קיש: ולהחליף תקציבים, כאילו זה יעבור לזה וזה - - -

<מיכל גלברט: כן.

<מיכל גלברט: במסגרת החלטת ממשלה כזאת אם היא עוברת בינואר אז מצביעים על המקור התקציבי.

יואב קיש: אני רוצה לסכם, לפני זה אם מישהו רוצה להגיד משהו.

<פרץ וזאן: איציק יסכם, אני רוצה להגיד כמה דברים לפולק.

<פרץ וזאן: קודם כל הצגנו פה מצגת וכל הדברים שהוצגו קיבלו התייחסות בוועדה ונציג חברת חלל תקשורת נכח בוועדה.

<פרץ וזאן: הוועדה היא לא רק ועדה להצלת תעשייה אווירית, היא וועדה להצלת תחום לווייני התקשורת במדינת ישראל והוועדה הזאת קבעה שחברה ישראלית חייבת להיות חברה שמפעילה את לווייני התקשורת, בלי לציין כמובן את שמה.

<פרץ וזאן: הלוויין צריך להיות לווויין ישראלי, החברה הזאת קבעה את הקביעות האלה.

<פרץ וזאן: הוועדה קיימה את עבודתה במשך זמן קצר מאוד והגיעה למסקנות.

<פרץ וזאן: ואני חושב שפרק זמן שלקח מסיום עבודת הוועדה ועד למימוש המסקנות של הוועדה זה פרק זמן ארוך מדיי.

<פרץ וזאן: צריך את זה לקצר, צריך עם זה ללכת יותר מהר.

<פרץ וזאן: אני חושב שמבחינת משרד המדע, את חלקו, הוא היה מוכן לתת כבר ממזמן.

<פרץ וזאן: פה מדובר על שותפים אחרים שצריכים גם הם להרתם על מנת בסופו של דבר שנוכל באמת להוציא לפועל את התכנית של עמוס 8 בתחילת 18'.

<פרץ וזאן: אנחנו חייבים גם להפשר חבר'ה, וצריך להגיד את זה פה בצורה גלויה, גם בנושא הביטוח, זה עדיין לא סגור לחלוטין, צריך גם את זה לומר.

<פרץ וזאן: אני לא נכנס פה לדיון רק אני אומר שצריך בסוף גם על זה לעשות הסכמות כי אי אפשר יהיה להתקדם אם לא יהיו לנו הסכמות גם בדברים האלה.

<פרץ וזאן: וצריך להגיד את זה פה בצורה גלויה ולהגיד את זה פה גם ליו"ר הוועדה שידע שאמנם בתחום התקציב הדברים סגורים, בתחום נושא הביטוח - - -

יואב קיש: גם לא סגורים אבל התקדמנו.

<פרץ וזאן: נכון, התקדמנו מאוד.

יואב קיש: כן איציק.

<איציק בן ישראל: אני מפנה תשומת לב לבולט הראשון במצגת שמנכ"ל משרד המדע הציג שהוא בעיניי לב העניין בעצם, הוא העיקר.

<איציק בן ישראל: זאת אומרת, מה שהוועדה ממליצה שמדינת ישראל, לא תעשייה אווירית, לא חלל תקשורת ולא משרד המדע, מדינת ישראל תכריז על תחום התקשורת כתחום לאומי שאנחנו חייבים להעמיד בו את המינימום והמינמום אנחנו מקווים שהוא אחד בערך לארבע שנים.

<איציק בן ישראל: זה לב העניין.

<איציק בן ישראל: אם זה יידחה לנו בעוד צעד ונצטרך להוסיף עוד 10 מיליון ₪, פחות 10 מיליון ₪, אתה התחלת לשמוע כבר שפה יש כל מיני כאלה שחושבים שזה לא מספיק, כן מספיק, זה לא העיקר.

<איציק בן ישראל: זה העיקר ואת העיקר הזה אנחנו צריכים בכוחות משותפים כולנו, אין בכלל ויכוח על זה, גם לא מהתעשיות, שאף אחד לא - - - על הדוח הזה, צריכים את הדבר הזה לדחוף קדימה חזק.

יואב קיש: אוקיי, רצית ינון משהו?

<ינון בן צור: רק לגבי הלוח זמנים - במידה ואנחנו נתכנס בנושא של האיגום של התקציב במקביל למשא ומתן והדברים האלה יתכנסו אז יהיה אפשר לסגור את זה גם לפני תקציב 2019.

יואב קיש: אוקיי אז אני רוצה לסכם את הדיון.

יואב קיש: קודם כל אני מודה שאני מאוכזב ולמרות שפה יש אנשים שדווקא עבדו ועשו, כן פרץ, אני לא בא בטענות.

יואב קיש: אני מאוכזב שהגענו לנקודה הזאת כשנה פלוס לאחר פיצוץ לוויין עמוס 6 ואחרי שעשינו פה דיון ואחרי שהוקמה הוועדה כאילו כל ההתנהלות הייתה שיש משבר לאומי.

יואב קיש: וכמו שכתוב פה אנחנו מדברים בתשתית כצורך לאומי ויש לנו משבר, אנחנו שנה אחרי ועוד אין מתווה וזו נקודת כשל, אני אומר עוד פעם, שלא הצלחנו לפתור אותה.

יואב קיש: אני אומר את זה לממשלה, אני אומר את זה לנו כוועדה שאולי אנחנו היינו צריכים לדחוף יותר אבל בעניין הזה זה אני חושב שזו פשוט תקלה קשה שהגענו לנקודת הזמן שהגענו ואנחנו עוד לא מדברים על תכנית שכבר אושרה ויצאה לפועל.

יואב קיש: זה חד וחלק, דיברת על תחקיר, זה, אני אומר לך, התוצאה, מדברים על התוצאה.

יואב קיש: זה כאילו אין עוד פצצות במטרה, היום זו תקלה, זה כבר דבר אחד.

יואב קיש: זה נבע מהתנהלות איטית, ממורכבות הגופים, מלוחות זמנים, מבעייה בתקצוב.

יואב קיש: ופה משרד האוצר, אני פונה אלייך, יש לנו את משרד המדע שכבר ברור לי שהוא מוכן ומשותף, אני מניח שגם משרד הביטחון פחות יעשה בעיות ואני אומר לך כמשרד האוצר, אני כבר אומר שאנחנו נעשה דיון לקראת סוף חודש ינואר, אנחנו נוציא הנחייה בדיוק מתי יהיה הדיון, עוד חודש תהיה פה ישיבה נוספת, בדיוק על הנושא הזה.

יואב קיש: אני מקווה שנהיה אחרי הקריאה ואחרי החלטת הממשלה ואני מקווה שעוד חודש יהיה לנו כבר שיח סביב הסכמה על מתווה, על כספים, על ביטוח, כי כל זה צריך להסגר בתוך חודש ולא פחות.

יואב קיש: אני חושב שזאת תהיה טעות קשה להגרר למרץ, פשוט אסור שזה יקרה.

יואב קיש: ולכן אני קורא לכל הגופים הרלוונטיים שיושבים פה סביב השולחן ובמשרד האוצר, את נמצאת פה, אבל אני אומר לך שאתם גורם מפתח שאם עוד חודש לא יהיה סיכום אני אבוא בטענות אליכם ללא שום התייחסות ואתם תצטרכו לתת הסבר טוב לוועדה מדוע הדבר הזה נמרח מעבר.

יואב קיש: ואני אומר, אם יש הסכמות למתווה שיוצגו בתקציב 18' מתוקן ו-19', אני מבקש פתרון לתזרים.

יואב קיש: זאת אומרת, לא להגיד אפשר להחליף ואפשר, אני מבקש פתרון גם לתזרים.

יואב קיש: אני רוצה שנהיה פה בעוד חודש מהיום עם מתווה סגור.

יואב קיש: ופה גם תעשייה אווירית, אתם גם תצטרכו להבין שלא כל מבוקשכם מתקבל וחלל לא כל מבוקשכם מתקבל וגם המשרדים השונים והרלוונטיים בדגש על משרד האוצר.

יואב קיש: שאני מצפה לראות פה גם שיתקבלו, אני מקווה, אם לא נאשר בתחילת ינואר את תקציב 18'-19' הטענות שלי יהיו אחרות, יהיה לי קשה לבוא בטענות, אבל אם כן אז בממשלה אני רוצה לראות תקצוב, אני רוצה לראות מתווה, אני רוצה לראות שהעסק יוצא לדרך ושאנחנו לא עוסקים עוד פעם בעוד ישיבה של למה אנחנו מסתבכים עם לוחות זמנים ואולי גם ארבע שנים לא יספיקו.

יואב קיש: חברים תודה רבה, אני סוגר את הישיבה.